**Zrínyi Ilona Kárpátaljai Magyar Szakkollégium**

A „GENIUS” Jótékonysági Alapítvány az Innovációs és Technológiai Minisztérium által nyújtott támogatás felhasználásával felvételt hirdet a Zrínyi Ilona Kárpátaljai Magyar Szakkollégiumba a 2020. szeptember – 2021. június közötti tíz hónapra. Kutatásaikat kárpátaljai felsőoktatási intézményekben folytató hallgatók jelentkezését várjuk. A szakkollégiumra a 3–5. évfolyamokon nappali tagozaton tanuló, kiváló eredményeket felmutató diákok nevezhetnek be. A hallgató tanulmányi átlaga nem lehet a szaktantárgyakból 4,0-nél alacsonyabb.

A jelentkezési adatlap a „GENIUS” Jótékonysági Alapítvány Agora Információs Központjában igényelhető vagy letölthető a [www.genius-ja.uz.ua](http://www.genius-ja.uz.ua/) címről.

Jelentkezési határidő: **2020. október 26. 14:00 óra**

Felvételi vizsga időpontja: **2020. október 29. 10.00 óra**

Részletes tájékoztatás az agora@kmf.uz.ua e-mail-címen és a 0-241-4-29-68 -159 telefonon kapható.

A jelentkezést személyesen kérjük benyújtani az alábbi címre:

„GENIUS” Jótékonysági Alapítvány

Agora Információs Központ

90202 Beregszász

Kossuth tér 6.

Fő épület: 110-es terem

**A pályázati adatlaphoz mellékelni kell az alábbi dokumentumokat:**

* pontosan és olvashatóan kitöltött jelentkezési adatlap;
* tutori (témavezetői) adatlap.
* a tutor tudományos fokozatát igazoló dokumentum másolata
* a tutor szakmai önéletrajza
* személyigazolvány másolat
* szülőföldi hallgatói jogviszony fennállásról szóló igazolás
* a jelentkező indexének hiteles másolata
* részletes (max. 5 oldal terjedelemben) kutatási terv
* strukturált szakmai önéletrajz

**További csatolható melléklete:**

* tanulmányi versenyen elért eredmény igazolása;
* szakmai tevékenység igazolása
* nyelvvizsga-bizonyítvány másolata;
* tudományos tevékenységet igazoló dokumentumok:
1. publikációk igazolása: a publikációt tartalmazó kötet borítójának, tartalomjegyzékének és a publikáció első oldalának fénymásolata, megjelenés alatt álló tanulmány esetében a kiadó igazolása a megjelenés várható időpontjáról
2. konferencia részvételt igazoló dokumentumok.

Hiánypótlásra a jelentkezési határidő lejártát követően nincs lehetőség!

**Jelentkezni 2020. október 8-tól lehetséges!**